Աբրամ Գրուշկո

Աբրամ Բորիսովիչ Գրուշկո (ռուս.՝ Абрам Борисович Грушко, հունիսի 6, 1918(1918-06-06), Մոսկվա, Խորհրդային Ռուսաստան - մարտի 15, 1980(1980-03-15), Լենինգրադ, ՌԽՖՍՀ, ԽՍՀՄ), խորհրդային նկարիչ, գեղանկարիչ, մանկավարժ, ՌԽՖՍՀ նկարիչների միության Լենինգրադի կազմակերպության անդամ։


== Կենսագրություն ==
Աբրամ Գրուշկոն ծնվել է 1918 թվականի հունիսի 6-ին Մոսկվայում։ 1928 թվականին ապագա նկարչի հայրը՝ Բորիս Աբրամովիչը, և մայրը՝ Ալեքսանդրա Աբրամովնան, որդու հետ տեղափոխվել են Լենինգրադ։ Գրուշկոն սովորել է Կույբիշևի շրջանի 21-րդ դպրոցում, միաժամանակ 1932-1936 թվականներին հաճախել է հայտնի նկարիչ և մանկավարժ Ա.Ռ. Էբերլինգի մասնավոր ստուդիայի պարապմունքներին։ 1936-1939 թվականներին ուսումը շարունակել է Համառուսաստանյան Գեղարվեստի ակադեմիայի գեղարվեստի միջնակարգ գեղարվեստական դպրոցում։ 1939 թվականին ընդունվել է Լենինգրադի գեղանկարչության, քանդակագործության և ճարտարապետության ինստիտուտի գեղարվեստի ֆակուլտետ։ Նույն թվականին զորակոչվել է Կարմիր բանակ։ Մասնակցել է 1939-1940 թվականների ֆիննական և 1941-1945 թվականների Հայրենական մեծ պատերազմին։ Պարգևատրվել է «Կովկասի պաշտպանության համար» և «Գերմանիայի նկատմամբ հաղթանակի համար» մեդալներով։
1946 թվականին Գրուշկոն զորացրվել է և վերադարձել ինստիտուտի առաջին կուրս։ Սովորել է Բորիս Ֆոգելի, Սեմյոն Աբուգովի, Լիա Օստրովայի, Հենրիկ Պավլովսկու, Ալեքսանդր Զայցևի, Իոսիֆ Սերեբրյանիի մոտ։ 1952 թվականին ավարտել է Լենինգրադի գեղանկարչության, քանդակագործության և ճարտարապետության ինստիտուտը Բորիս Իոգանսոնի արվեստանոցում նկարչի կոչման շնորհմամբ։ Դիպլոմային աշխատանքը եղլե է «Выпуск чугуна на новой домне» նկարը։ Նույն տարում նրա հետ ինստիտուտն ավարտել են Սերգեյ Բաբկովը, Լեոնիդ Բայկովը, Իրինա Բալդինան, Դմիտրի Բելյաևը, Մարինա Կոզլովսկայան, Բորիս Կոռնեևը, Ելենա Կոստենկոն, Աննա Կոստինան, Բորիս Լավրենկոն, Սերգեյ Լաստոչկինը, Օլեգ Լոմակինը, Իվան Պենտեշինը, Իգոր Ռազդրոգինը, Յուրի Սկորիկովը, Պյոտր Ֆոմինը, Վլադիմիր Չեկալովը և այլ երիտասարդ նկարիչներ, որոնք հետագայում դարձել են հայտնի խորհրդային նկարիչներ։
Ինստիտուտն ավարտելուց հետո Գրուշկոն 1952-1955 թվականներին աշխատել է Հրետանու, ինժեներական զորքերի և կապի զորքերի թանգարանում որպես գլխավոր նկարիչ։ 1956 թվականից մասնակցել է Լենինգրադի նկարիչների ցուցահանդեսներին։ Ստեղծել է բնանկարներ, ժանրային և թեմատիկ կոմպոզիցիաներ, բնությունից էտյուդներ։ Գրուշկոյի ստեղծագործության հիմնական թեման դարձել են բնությունն ու մարդիկ, առաջատար ժանրերը՝ բնապատկերն ու նատուրալ էտյուդը։ Նրա ստեղծագործությունների թվում են «Անտառի եզրին», «Снопы» (երկուսն էլ 1956), «Երեկոյանում է» (1957), «Էտյուդ» (1958), «Банька» (1959),  (1960), «Суровый край» (1960), «Սպիտակ գիշեր», «Ձմեռ։ էտյուդ» (երկուսն էլ 1961)," «Տուն՝ արձակուրդի», «Սպիտակ գիշեր» (երկուսն էլ 1964), «Գարնանային հոգսեր» [13] (1969), «Վելիկայա Գուբա։ Ապրիլ», «Եսինո գյուղ», «Прилетел рейсовый» (երկուսն էլ 1975), «Весна в Заонежье» (երկուսն էլ 1977),  «Երեկոն Օնեգում», «Շաբաթօրյակ» (երկուսն էլ 1980) և այլն։
1961 թվականին Աբրամ Գրուշկոն ընդունվել է ՌԽՖՍՀ նկարիչների միության Լենինգրադի կազմակերպություն։ 1965-1980 թվականներին դասավանդել է գեղանկարչություն և նկարչություն Լենինգրադի Վ. Ի. Մուխինայի անվան գեղարվեստա-արդյունաբերական բարձրագույն ուսումնարանի ընդհանուր գեղանկարչության ամբիոնում։
Աբրամ Գրուշկոն մահացել է 1980 թվականի մարտի 15-ին Լենինգրադում՝ կյանքի 62-րդ տարում։ Նրա ստեղծագործությունների անհատական ցուցահանդեսը Լենինգրադում անցկացվել է 1990 թվականին։ 1989-1992 թվականներին Աբրամ Գրուշկոյի աշխատանքները հաջողությամբ ներկայացվել են  L' Ecole de Leningrad և Ֆրանսիայում այլ ռուսական գեղանկարչության ցուցահանդեսներում և աճուրդներում։ Նրա ստեղծագործությունները գտնվում են թանգարաններում և մասնավոր հավաքածուներում Ռուսաստանում, Մեծ Բրիտանիայում, Գերմանիայում, Ֆրանսիայում, Իսրայելում և այլ երկրներում։


== Ծանոթագրություններ ==


== Աղբյուրներ ==


== Արտաքին հղումներ ==
Грушко Абрам Борисович на сайте «Неизвестный соцреализм. Поиски и открытия»
Ленинградская школа живописи. Очерк истории.
Хронология Ленинградской школы живописи.